കെ.എം.സി.സി സെക്രട്ടറി അഡ്വ. ഇബ്രാഹിം ഖലീലിന് യുഎഇയില് ഗോള്ഡന് വിസ ദുബൈ: പ്രവാസി സാമൂഹിക പ്രവര്ത്തകനും ദുബൈ കെഎംസിസി KMCC സംസ്ഥാന സെക്രടറിയുമായ കാസര്കോട് സ്വദേശി അഡ്വ. ഇബ്രാഹിം ഖലീലിന് യുഎഇയുടെ ഗോള്ഡന് വിസ Golen Visa ലഭിച്ചു. ഇമിഗ്രേഷന് ഓഫീസര് ഈസ ശീരി ഗോള്ഡന് വിസ കൈമാറി. യുഎഇയിലെ നിക്ഷേപകര്ക്കും വിവിധ മേഖലകളില് ശ്രദ്ധേയരായവര്ക്കുമാണ് 10 വര്ഷത്തെ ഗോള്ഡന് വിസ ലഭിക്കുന്നത്. ഉന്നത വിദ്യാഭ്യാസത്തിന് ശേഷം ദുബൈയില് അഭിഭാഷകനായി ജോലി ചെയ്യുന്ന ഇബ്രാഹിം ഖലീല്, മത സാമൂഹിക ജീവകാരുണ്യ മേഖലകളില് നിറസാന്നിധ്യമാണ്. ദുബൈ അല് നഖ്വി അഡ്വകേറ്റ്സ് ആന്ഡ് ലീഗല് കണ്സള്ടന്സ് മാനജിംഗ് പാര്ട്ണറും സീനിയര് ലീഗല് കണ്സള്ട്ടന്റുമാണ് ഇദ്ദേഹം. ദുബൈ കെ.എം.സി.സി ലീഗല് സെന്റര് ചെയര്മാന് പദവിയും വഹിക്കുന്നുണ്ട്. ബിസിനസ് നെറ്റ്വര്ക് ഇന്റര്നാഷണല് പ്രസിഡണ്ടായിരുന്നു. ഗോള്ഡന് വിസ ലഭിച്ചതില് ഏറെ സന്തോഷമുണ്ടെന്ന് ഇബ്രാഹിം ഖലീല് പ്രതികരിച്ചു.